wickkiey/tamil-wikipedia-chunked huggingface dataset:
| 120 | JarrahTree | 0 | 1 | 0 | 0 | 0 | 0 | 0 | 1 | 0 |  |
| 121 | 112.134.48.75 | 0 | 1 | 0 | 0 | 0 | 0 | 0 | 1 | 7 |  |
| 122 | Iarik | 0 | 1 | 0 | 0 | 0 | 0 | 0 | 1 | 0 |  |
| 123 | 175.157.29.31 | 0 | 1 | 0 | 0 | 0 | 0 | 0 | 1 | 190 |  |
| 124 | M.K.Dan | 0 | 1 | 0 | 0 | 0 | 0 | 0 | 1 | 1 |  |
| 125 | Vijayganesh.s1996 | 0 | 1 | 0 | 0 | 0 | 0 | 0 | 1 | 0 |  |
| 126 | 101.222.231.240 | 0 | 1 | 0 | 0 | 0 | 0 | 0 | 1 | 38 |  |
| 127 | 180.215.121.21 | 0 | 1 | 0 | 0 | 0 | 0 | 0 | 1 | 0 |  |
| 128 | 180.234.39.128 | 0 | 1 | 0 | 0 | 0 | 0 | 0 | 1 | 0 |  |
| 129 | 220.255.1.22 | 0 | 1 | 0 | 0 | 0 | 0 | 0 | 1 | 0 |  |
| 130 | Pcnarayanan | 0 | 0 | 0 | 0 | 0 | 0 | 1 | 1 | 0 |  |
| 131 | Knochen | 0 | 1 | 0 | 0 | 0 | 0 | 0 | 1 | 18 |  |
| 132 | Racconish | 0 | 1 | 0 | 0 | 0 | 0 | 0 | 1 | 104 |  |
| 133 | 106.208.146.200 | 0 | 1 | 0 | 0 | 0 | 0 | 0 | 1 | 183 |  |
| 134 | Hibayathullah | 0 | 1 | 0 | 0 | 0 | 0 | 0 | 1 | 0 |  |
| 135 | Fixuture | 0 | 1 | 0 | 0 | 0 | 0 | 0 | 1 | 356 |  |
| 136 | 2.50.55.95 | 0 | 1 | 0 | 0 | 0 | 0 | 0 | 1 | 0 |  |
| 137 | 27.97.104.123 | 0 | 1 | 0 | 0 | 0 | 0 | 0 | 1 | 0 |  |
| 138 | Sivakosaran | 0 | 0 | 0 | 0 | 0 | 0 | 1 | 1 | 0 |  |
| 139 | Mouryan | 0 | 1 | 0 | 0 | 0 | 0 | 0 | 1 | 166 | } |
# உக்கிரசிரவஸ்

, மகாபாரத இதிகாசத்தை, நைமிசாரண்ய முனிவர்களுக்கு எடுத்துரைத்தல்]]  
**உக்கிரசிரவஸ்** அல்லது **சௌதி** அல்லது **சூதர்** (Ugrashravas) (Ugrasravas), (Sauti) (Suta Pauranika) (சமஸ்கிருதம்: उग्रश्रवस, சத்திரியத் தந்தைக்கும், அந்தணப் பெண்னுக்கும் பிறந்த *சூதர்* குலத்தைச் சார்ந்தவர். ரோமஹர்சணர் என்ற சூத பௌராணிகர் இவரது தந்தையாவர்.  
இவர் வேதம் கற்று பிராமணத்துவம் அடைந்தாலும் **சூதர்** என்ற பெயர் இருந்தது. இதிகாச புராணங்களை மக்களுக்கு எடுத்துக் கூறும் பணியினைச் செய்பவர். இவர் தம் குல வழக்கப்படி, புராணங்கள், மகாபாரதம், இராமாயணம் போன்ற ஸ்மிருதிகளை மன்னர்கள் மற்றும் ரிஷிகளுக்கு விரிவாக விளக்குபவர்.  
வேதவியாசர் இயற்றிய மகாபாரதம் இதிகாசத்தை, பாம்பு வேள்வியின் போது ஜனமேஜயனுக்கு, வைசம்பாயனர் எடுத்துக் கூறும் போது, அங்கிருந்த உக்கிரசிரவஸ் என்ற சௌதியும் அதைக் கேட்டு, பின் குருச்சேத்திரம் போன்ற பல புனித இடங்களைச் சுற்றி, நைமிசாரண்யத்திற்கு வந்தார் சௌதி என்ற உக்கிரசிரவஸ். நைமிசாராண்யம் காட்டில் சௌனகர் மகரிஷி தலைமையில் கூடியிருந்த நூற்றுக்கணக்கான ரிஷிகளுக்கு மகாபாரத இதிகாசத்தை உக்கிரசிரவஸ் என்ற சௌதி எடுத்துக் கூறினார்.
# உக்கிரசிரவஸ்

## இதனையும் காண்க

- ரோமஹர்சணர்
- சூதர்
- பௌராணிகர்
# துசியோனைட்டு

**துசியோனைட்டு** (*Tusionite*) என்பது MnSn(BO<sub>3</sub>)<sub>2</sub> என்ற மூலக்கூறு வாய்பாடு கொண்ட முக்கோண வடிவமைப்பிலான போரேட்டு கனிமமாகும். நிறமற்ற நிலையில் இருந்து இக்கனிமம் அரிதாக ஒளிபுகும் தன்மையுடையதாகவும், ஒளி கசியும் தன்மையும் உடைய மஞ்சள் கலந்த பழுப்பு நிறத்துடனும் இருக்கிறது. 18.86% மாங்கனீசு, 40.76% வெள்ளீயம், 7.42% போரான் மற்றும் 32.96% ஆக்சிசன் என்பது இக்கனிமத்தின் இயைபு ஆகும். வெப்பநீர்ம தாதுவின் இறுதிக்கட்ட நிலையில் உள்ள கனிமமாக காணப்படும் துசியோனைட்டு, கிரானைட் வகை தீப்பாறைகளில் காணப்படும் ஒழுங்கற்ற குழிகளில் அரிதாக காணப்படுகிறது.  
துசியோனைட்டு அது கண்டுபிடிக்கப்பட்ட இடத்தின் பெயராலேயே அழைக்கப்படுகிறது. மத்திய ஆசியாவின் தஜிகிஸ்தானில் உள்ள மலைத்தொடரான பாமிர் மலைகளில் காணப்படுகின்ற துசியான் ஆற்றுப் பள்ளத்தாக்கில் முதன்முதலாக 1983 ஆம் ஆண்டில் இது கண்டறியப்பட்டுள்ளது. செக் குடியரசு நாட்டின் சில பகுதிகளிலும், அமெரிக்காவின் கலிபோர்னியா மாநிலத்தின் ரிவர்சைடு மாவட்டத்திலும் துசியோனைட்டு காணப்படுவதாகத் தெரிவிக்கப்பட்டுள்ளது. பன்னாட்டு கனிமவியல் சங்கம் துசியோனைட்டு கனிமத்தை Tsnஎன்ற குறியீட்டால் கோல்மனைட்டு கனிமத்தை அடையாளப்படுத்துகிறது.
# துசியோனைட்டு

## மேலும் பார்க்க

- கனிமங்களின் பட்டியல்
# ஒற்றைத்தொகுதிமரபு உயிரினத் தோற்றம்

களைக் காட்டும் Cladogram.]]
வழக்கமாக விலங்கினப் பகுப்பாய்வில், **ஒற்றைத்தொகுதிக் குழு** (*monophyly*) என்பது கிளைப்பாட்டியலை உருவாக்கும் ஒரு வகையன் (taxon, உயிரிகளின் குழு) ஆகும். இதன் பொருள் இதற்கு ஒரு மூதாதை சிறப்பினம் உண்டு; மேலும் இதற்கு பல வழித் தோன்றல்களும் உண்டு என்பதாகும். இது தற்போது வழக்கற்ற *முழுமைத் தொகுதி* என்ற சொல்லின் இணைச்சொல்லாகும். ஒற்றைத்தொகுதிக் குழுக்கள் ஒத்தக் கொணர்வுப் பான்மைகளைப் பகிர்கின்றன. அதாவது இவை நிகருருவங்கள் உடையனவாகும்.  
ஒற்றைத்தொகுதி மரபு இணைதொகுதி மரபு, பலதொகுதி மரபு ஆகியவற்றுடன் வேறுபடுத்திப் பார்க்கப்படுகிறது. பின்னவற்றை இக்கட்டுரையின் இரண்டாம் விளக்கப் படத்தில் இருந்து மிக எளிதாகப் புரிந்துகொள்ளலாம். நடப்புப் புரிவின்படி, ஓர் *இணைதொகுதிமரபுக்* குழுவில் ஒன்று அல்லது அதற்கு மேற்பட்ட ஒற்றைத்தொகுதிமரபுக் குழுக்கள் *தவிர்த்த* பொது மூதாதையிலிருந்து தோன்றிய அனைத்து வழித்தோன்றல்களும் உள்ளடங்கும். எனவே இது ஒற்றைத்தொகுதிமரபுக் குழுவிற்கு மிக நெருக்கமானது அல்லது இணையானதாகும். *பலதொகுதி மரபுக்* குழு ஒருங்கும் கூறுபாடுகளை அல்லது நடத்தைகளைக் கொண்டிருக்கும். (எ.கா., இரவில் இயங்கும் பாலூட்டிகள், மரங்கள், நீர்ப்பூச்சிகள்); மற்றவற்றில் இருந்து இவற்றை வேறுபடுத்தும் கூறுபாடுகள் எதுவும் பொது மூதாதையிடம் இருந்து பெறப்படுவதில்லை.  
இந்த வரையறைகள் ஏற்கப்படவே பலகாலம் தேவைப்பட்டது. கவைபிரிவினச் சிந்தனை ஓங்கலாக நிலவிய 1960களில், பல மாற்று வரையறைகள் வழக்கில் இருந்தன. உண்மையில் வகைப்பாட்டாளர்கள் சில நேரங்களில் புதிய சொற்களை வரையறுக்காமலே பயன்படுத்தினர். இதனால் தொடக்க கால படிமலர்ச்சி இலக்கியத்தில் மிகுந்த குழப்பம் இருந்தது. அந்தக் குழப்பம் இன்றும்கூட தொடர்கிறது.
# ஒற்றைத்தொகுதிமரபு உயிரினத் தோற்றம்

## வரையறைகள்

பரந்துபட்ட பொருளில் வரையறைகள் இருவகைப்படுகின்றன.  
- வில்லி என்னிங் (1966:148) என்பார் ஒற்றைதொகுதிமரபுக் குழுக்களை நிகருருவக் குழுக்களாகவும் இணைத்தொகுதிமரபுக் குழுக்களை அண்நிகருருக் குழுக்களாகவும் பலதொகுதிமரபுக் குழுக்களை ஒருங்கு படிமலர்ச்சியாலும் வரையறுத்தார். சில ஆசிரியர்கள் ஒற்றைதொகுதிமரபுக் குழுக்களில் இணைத்தொகுதிமரபுக் குழுக்களையும் உள்ளடக்கி அவற்றை ஒரே பொது மூதாதையைப் பகிரும் இரண்டு அல்லது அதற்கும் மேற்பட்ட குழுக்களாக வரையறுக்கின்றனர். என்றாலும், மேலுள்ள வரையறையின்படி, விரிவான வரையறை ஒற்றைதொகுதிமரபுக் குழுக்களையும் இணைத்தொகுதிமரபுக் குழுக்களையும் உள்ளடக்குகிறது. எனவே பெரும்பாலான அறிவியலார் ஒற்றைதொகுதிமரபுக் குழுக்களை ஒரு பொது கருதுகோள் மூதாதையில் இருந்து தோன்றிய அனைத்து வழித்தோன்றல்களையும் குறிப்பதாகச் சுருக்கிவிடுகின்றனர்.  
- ஒற்றைதொகுதிமரபுக் குழுவும் பிற அதைச் சார்ந்த சொற்களும் வகையன்களின் விவாதங்களுக்கு மட்டும் பயன்படுத்தலாமே ஒழிய, வில்லி என்னிங் கூறும் கால்வழித்தோன்றல்களை விளக்கப் போதுமானவை அல்ல. மேலும் ‘ஓர் இனமும் அதன் அனைத்து வழித்தோன்றல்களும்’ என்ற வரையறை, பேரினத்தை வரையறுக்க உதவுவதில்ல எனச் சிலர் வாதிடுகின்றனர்.
# ஏசியானா ஏர்லைன்ஸ்

**ஏசியானா ஏர்லைன்ஸ்** (*Asiana Airlines*) தென்கொரியாவின் இரு முக்கிய வானூர்திச்சேவை நிறுவனங்களில் ஒன்றாகும். மற்றைய நிறுவனம் கொரியன் ஏர். ஏசியானா ஏர்லைன்ஸ் முன்னர் சியோல் ஏர்லைன்ஸ் என அழைக்கப்பட்டது. சியோலின் ஏசியானாவில் இதன் தலைமையகம் உள்ளது.  
இந்த விமானச் சேவையின் உள்நாட்டு மையம் கிம்போ பன்னாட்டு விமான நிலையம் ஆகும். இதன் சர்வதேச மையம் இங்கேயன் பன்னாட்டு விமான நிலையம் ஆகும். இந்த இடம் மத்திய சியோலில் இருந்து 70 கிலோ மீட்டர்கள் (43 மைல்) தொலைவில் அமைந்துள்ளது. ஸ்டார் அலையன்ஸின் உறுப்பினரான ஏசியானா ஏர்லைன்ஸ் 14 உள்நாட்டு வழித்தடங்களிலும், 90 சர்வதேச வழித்தடங்களிலும், 27 சரக்கு வழித்தடங்களில் ஆசியா, ஐரோப்பா, வட அமெரிக்கா மற்றும் ஓசியானியா பகுதிகளிலும் செயல்படுகிறது.  
டிசம்பர் 2014 இன் படி, ஏசியானா ஏர்லைன்ஸில் மொத்தம் 10,183 மக்கள் வேலை செய்கின்றனர். இதில் ஏசியானாவின் விமானிகள், விமானம் தரையிலுள்ளபோது அதன் வேலைகளை பராமாரிப்பவர்கள் மற்றும் விமானத்தின் இதர செயல்பாடுகளில் பங்குவகிப்போர் முக்கியமானவர்கள் ஆவர். ஏசியானா ஏர்லைன்ஸ், புசன் பெருநகரின் குறைந்த கட்டண விமானச் சேவையான ஏர் புசனுடன் தொடர்பு கொண்டுள்ள மிகப்பெரிய பங்குதாரர் ஆவார்கள். தென் கொரியா நாட்டின் கால்பந்து அணி மற்றும் பிரசிடென்ஸ் கோப்பை 2015 க்கான அலுவலக ரீதியில் அங்கீகரிக்கப்பட்ட ஆதரவாளராக ஏசியான ஏர்லைன்ஸ் உள்ளது.
# ஏசியானா ஏர்லைன்ஸ்

## பெருநிறுவன விவகாரங்கள்

ஏசியானா ஏர்லைன்ஸ் தனது தலைமையகங்களை ஏசியானா நகரம், ஓசோ-டோங்க், காங்க்சியோ-கு, சியோல் ஆகிய இடங்களில் கொண்டுள்ளது. ஏசியானா ஏர்லைன்ஸின் தலைமையகம் ஹோஹியோன்-டோங்கில் இருந்து ஏசியானாவிலுள்ள ஓசோ-டோங்கிற்கு ஏப்ரல் 1, 1998 இல் மாற்றப்பட்டது.
# ஏசியானா ஏர்லைன்ஸ்

## இலக்குகள்

ஏசியானா ஏர்லைன்ஸ் உலகின் நான்கு முக்கிய கண்டங்களுக்கும் தனது விமானச் சேவையினைப் புரிகிறது. அவற்றுள் சீனா, ஜப்பான், மத்திய ஆசியா மற்றும் தென்கிழக்கு ஆசியா போன்றவை மிக முக்கியமானவை. சியோலில் இருந்து, டாஷ்கென்ட், அல்மாடி, சியம் ரீப், ப்னோம் பென்ஹ் மற்றும் கோரோர் போன்ற பகுதிகளுக்கு தொடர்ச்சியாக பயணிகள் விமானங்களைச் செலுத்திய முதல் நிறுவனம் ஏசியானா ஏர்லைன்ஸ் ஆகும்.  
இந்த பயணிகள் விமானங்களுக்கு இடையிலும், சில முக்கியப் பகுதிகள் மற்றும் சுற்றுலா இடங்கள் போன்றவற்றிற்கு குறிப்பிட்ட காலங்களில் விமானச் சேவைகளை செய்தது. அவற்றுள் ப்ருனை, ந்ஹா ட்ராங்க், கியூஹார் மற்றும் ஸாங்க்ஜாஜி போன்ற இடங்கள் அடங்கும். ஜூலை 2013 இல் ஏசியானா தனது தொடர்ச்சியான பயணிகள் விமானச் சேவையினை ஜாகர்டா, டென்பஸார் மற்றும் இந்தோனேசியா போன்ற இடங்களுக்கும் தொடங்கியது. தற்போது சியோலுக்கும், வுக்ஸிக்கும் இடையே புது பயணிகள் விமானம் ஒன்றினை இயக்க ஏசியானா ஏர்லைன்ஸ் திட்டமிட்டு வருகிறது.
# ஏசியானா ஏர்லைன்ஸ்

## கோட்ஷேர் ஒப்பந்தங்கள்

ஸ்டார் அலையன்ஸின் உறுப்பினராக ஏசியானா ஏர்லைன்ஸ் உள்ளது. அத்துடன் ஏப்ரல் 2014 இன் படி, பின்வரும் நிறுவனங்களுடன் தனது கோட்ஷேர் ஒப்பந்தங்களைப் பகிர்ந்துள்ளது.  
1. ஏர் ஏஸ்டானா
1. ஏர் புசன்
1. ஏர் மகௌ
1. சீனாவின் தெற்கு ஏர்வேஸ்
1. எடிஹட் ஏர்வேஸ்
1. ஜெட்புளூ ஏற்வேஸ்
1. மியான்மர் ஏர்வேஸ் இன்டர்நேஷனல்
1. குவாண்டாஸ்
1. கத்தார் ஏர்வேஸ்
1. எஸ்7 ஏர்லைன்ஸ்
1. ஷான்டோங்க் ஏர்லைன்ஸ்
1. ஸ்ரீலங்கன் ஏர்லைன்ஸ்
# ஏசியானா ஏர்லைன்ஸ்

## விமானக் குழு

மே 2015 இன் படி ஏசியானா ஏர்லைன்ஸிடம் பின்வரும் விமானங்கள் அதன் விமானக் குழுவில் உள்ளன.  
| முதல்தரவகுப்பு | பொருளாதாரவகுப்பு | பயணவகுப்பு | மொத்தம் |  |  |  |  |  |
| --- | --- | --- | --- | --- | --- | --- | --- | --- |
| ஏர்பஸ்
ஏ320-200 | 9 | - | - | 0 | 0
0 | 156
162 | 156
162 |  |
| ஏர்பஸ்
ஏ321-100 | 2 | - | - | 0 | 0
0 | 200 | 200 |  |
| ஏர்பஸ்
ஏ321-200 | 23 | 2 | - | 0 | 12
12
0
0 | 159
165
191
195 | 171
177
191
195 |  |
| ஏர்பஸ்
ஏ321 நியோ | - | 25 | - | அறிவிக்கப்பட
உள்ளது |  |  |  |  |
| ஏர்பஸ்
ஏ330-300 | 15 | - | - | 0 | 30 | 260
245 | 290
275 |  |
| ஏர்பஸ்
ஏ330-900 நியோ | - | 6 | 13 | அறிவிக்கப்பட
உள்ளது |  |  |  |  |
| ஏர்பஸ்
350-800 | - | 8 | 10 | அறிவிக்கப்பட
உள்ளது |  |  |  |  |
| ஏர்பஸ்
350-900 | - | 12 | 10 | அறிவிக்கப்பட
உள்ளது |  |  |  |  |
| ஏர்பஸ்
350-1000 | - | 10 | 10 | அறிவிக்கப்பட
உள்ளது |  |  |  |  |
| ஏர்பஸ்
380-800 | 3 | 5 | - | 12 | 66 | 417 | 495 |  |
| போயிங்க்
747-400 | 2 | - | - | 10 | 45 | 304 | 359 |  |
| போயிங்க்
747-400 எம் | 2 | - | - | 10 | 24 | 230 | 264 |  |
| போயிங்க்
767-300 | 7 | - | - | 0 | 15
0 | 235
270 | 250
270 |  |
| போயிங்க்
777-200 ஈஆர் | 12 | - | - | 8
8  
0  
0  
0  
0 | 24
28  
24  
22  
28  
28 | 214
226  
271  
274  
271  
272 | 246
262  
295  
296  
299  
300 | } |
# ஏசியானா ஏர்லைன்ஸ்

## உயர்தர வழித்தடங்கள்

ஏசியானா ஏர்லைன்ஸின் முக்கியமான உயர்தர வழித்தடங்கள்: ஜோஜு – சியோல், சியோல் – ஜேஜு, புசன் – சியோல் மற்றும் ஜேஜு - புசன் ஆகியவையாகும். இந்த வழித்தடங்களில் முறையே வாரத்திற்கு 164, 161, 81 மற்றும் 69 விமானங்களை இயக்குகிறது. இவை தவிர, சியோல் – டாகாமட்சு மற்றும் லாஸ் ஏஞ்சல்ஸ் – டாலாஸ் ஃபோர்ட் வொர்த் போன்ற வழித்தடங்கள் குறிப்பிட்ட காரணங்களுக்காக இயக்கப்படும் வழித்தடங்களாக உள்ளது.
# ரெட் கார்பெட் இன்

அமெரிக்கா மற்றும் பஹமாஸ் ஆகிய இடங்களில் உள்ள ஹோட்டல்கள் மற்றும் மோட்டல்களின் தொடராக **ரெட் கார்பெட் இன்** ஹோட்டல் (Red Carpet Inn) உள்ளது. ஹாஸ்பிடாலிட்டி இன்டர்நேஷனல் ஃப்ரான்சிஸ் சிஸ்டம் அமைப்பின் ஒரு பகுதியாகவும் ரெட் கார்பெட் இன் ஹோட்டல் விளங்குகிறது. டிரிப் அட்வைஸர் எனும் இணையதளத்தின் வாசகர் கருத்துகளில் சராசரியான் விருப்பத்தினை ரெட் கார்பெட் இன் பெற்றுள்ளது.
# ரெட் கார்பெட் இன்

## வரலாறு

1972 ஆம் ஆண்டு மே மாதம் டாமி டக்கர் மற்றும் பில் ஹார்வுட் ரெட் கார்பெட் இன் ஹோட்டலை அமெரிக்காவில் தொடங்கினர். இதில், டாமி டக்கர், குவாலிட்டி கோர்ட்ஸ் யுனைடெட்டின் நிறுவனர் ஆவார். பில் ஹார்வுட், பிராட்வே என்டர்பிரைஸஸின் முக்கிய பிரமுகர்களில் ஒருவராவார். 1972 ஆம் ஆண்டு மே மாதம் ரெட் கார்பெட் இன் அமெரிக்காவின் தலைமையகம் ஃப்ளோரிடாவின், டய்டோனா கடற்கரைக்கு மாற்றப்பட்டது.  
1973 ஆம் ஆண்டு அமெரிக்காவின் ரெட் கார்பெட் இன், மாஸ்டர் ஹோஸ்ட்ஸ் இன் மற்றும் ரெட் கார்பெட் இன் ஆகியவற்றிற்கான பயண விவரங்கள் அடங்கிய புத்தகத்தினை வெளியிட்டது. அத்துடன் உடனடியாக முன்பதிவு செய்வதற்கான இலவச தொலைபேசி எண்ணையும் வெளியிட்டது. அந்த காலகட்டத்தில் அமெரிக்கன் எக்ஸ்பிரஸ் ஸ்பேஸ் பேங்க் எனும் பெயருடன் செயல்பட்ட அமைப்பு, உலகிலேயே மிகப்பெரிய அளவில் முன்பதிவு செய்யும் அமைப்பாக இருந்தது. இந்த அமைப்பின் உதவியுடன் விரைவாக முன்பதிவு செய்யும் வசதியினை ரெட் கார்பெட் இன் நிறுவனம் உலகம் முழுவதும் விரைவாக பரப்பியது. ஒவ்வொரு மாஸ்டர் ஹோஸ்ட்ஸ் இன் மற்றும் ரெட் கார்பெட் இன் ஹோட்டல்களிலும் அளிக்கப்படும் முழுச் சேவைகள், சாப்பாட்டு வசதிகள், உணவு மற்றும் குடிபானங்கள், அறைச் சேவைகள், துணி துவைக்கும் வசதி, உடை மற்றும் அலங்கார பொறுப்பாளர், பளு தூக்குபவர் போன்ற அனைத்து வசதிகளும் அடங்கிய பட்டியல், நீச்சல் குளம், ஒவ்வொரு அறையிலும் வைக்கப்பட்டிருந்த தொலைபேசி மூலம் அறைச்சேவையினை அழைக்கும் 24 மணிநேர வசதி, குளிரூட்டப்பட்ட அறை விவரங்கள், உயர்தர அறைகள் மற்றும் அனுபவமிக்க விருந்தோம்பல் குழுவினர் போன்ற அனைத்து விவரங்களும் அந்த விவரப்பட்டியல் புத்தகத்தில் இடம்பெற்றிருந்தன. ரெட் கார்பெட் இன் ஹோட்டலின் 57 இடங்கள் அந்த பட்டியலில் இடம்பெற்றிருந்தன, அவற்றுள் சில முக்கிய கவரக்கூடிய நகரங்களான டுக்ஸன், அரிசோனா; லிட்டில் ராக், ஃப்ளோரிடா; டென்வெர், கொலரோடா; டாய்டோனா கடற்கரை, ஜாக்சன்வில்லே மற்றும் ஓர்லான்டோ, ஃப்ளோரிடோ; அட்லாண்டா மற்றும் சாவன்னாஹ், ஜார்ஜியா; க்நோக்ஃஸ்வில்லே மற்றிம் பிஜியன் ஃபோர்ஜ், டென்னீஸ்ஸீ; ஹவுஸ்டன், டெக்ஸாஸ்; ரிஸ்மண்ட், ஸ்டௌன்டன், விர்ஜினியா கடற்கரை மற்றும் விலியம்ஸ்பெர்க், விர்ஜினியா போன்றவை இடம்பெற்றிருந்தன.
1978 ஆம் ஆண்டு காலகட்டத்தில், இதன் உரிமை மாற்றப்பட்டதால் ரெட் கார்பெட்டின் சர்வதேச தலைமையகம் ஜார்ஜியாவில் உள்ள, அட்லாண்டாவிற்கு மாற்றப்பட்டது. 1980 ஆம் ஆண்டு ரெட் கார்பெட் இன் இன்டர்நேஷனல் சர்வதேச பயணத்திற்கான விவரப் பட்டியலை வெளியிட்டது. அதில் ரெட் கார்பெட் இன் தொடர்பான 99 இடங்கள் மற்றும் வசதிகள் குறிப்பிடப்பட்டிருந்தது. அத்துடன் ஹோட்டல்கள் அமைந்துள்ள இடத்தினை அடைவதற்கான வழிகளுடன், 30 அமெரிக்க இடங்கள் உட்பட அவை அமைந்துள்ள இடங்கள் குறித்த விவரங்களும் அதில் இடம்பெற்றிருந்தன.
# ரெட் கார்பெட் இன்

## இருப்பிடம்

நியூயார்க் நகரின், புரூக்லைனில் ரெட் கார்பெட் இன் அமைந்துள்ளது. இதனருகில் ஃபாரஸ்ட் பார்க் கோல்ஃப் கோர்ஸ், புரூக்லைன் குழந்தைகள் அருங்காட்சியகம் மற்றும் புரோவர் பூங்கா போன்றவை உள்ளன. இதற்கு அருகில் கண்டு ரசிக்கக்கூடிய இடங்களான ஜூவிஷ் குழந்தைகள் அருங்காட்சியகம் மற்றும் காட்டுப் பூங்கா ஆகியவை அமைந்துள்ளது.
# ரெட் கார்பெட் இன்

## ஹோட்டலின் வசதிகள்

வாராந்தாவினைச் சார்ந்த பகுதியில் டீ/காஃபி பெறும் வசதி, உயர்தூக்கி வசதி, தொலைக்காட்சி வசதி போன்றவை உள்ளன. இவை தவிர பொதுமக்கள் பயன்படுத்தும் பகுதிகளில் குளிரூட்டப்பட அறை வசதியும் அமைக்கப்பட்டுள்ளது. முன்னே இருக்கும் வரவேற்கும் அறை 24 மணிநேரமும் செயல்படும்படி அமைக்கப்பட்டுள்ளது.
# ரெட் கார்பெட் இன்

## விருந்தினர் அறைகள்

குளிரூட்டப்பட்ட வசதிகள் கொண்ட 50 விருந்தினர் அறைகள் ரெட் கார்பெட் இன் ஹோட்டலில் உள்ளன. அங்கு முடி உலரவைப்பான் மற்றும் கழிவக உபகரணங்களுடன் கூடிய கழிவக வசதிகள் உள்ளன. அத்துடன் இலவச தொலைபேசி வசதியும் அளிக்கப்படுகிறது (கட்டுப்பாடுகள் இருக்கலாம்). செயற்கைக்கோள் தொலைக்காட்சியும் அளிக்கப்படுகிறது. துணியினை தேய்த்து மடித்து வைத்தல், கடிகார வானொலி வசதி போன்ற வசதிகளும் இங்கு கூடுதலாக அளிக்கப்படுகின்றன. தினசரி அறை பராமரிப்பும் இங்கு செய்து தரப்படுகிறது.
# ரெட் கார்பெட் இன்

## அறைகள்

### சாதாரண இரண்டு படுக்கை அறை

இந்த விருந்தினர் அறையில் இரு படுக்கை மற்றும் வேலை செய்யும் சிறு இடம் இருக்கும். கம்பி வடம் உதவியுடன் தொலைக்காட்சியினை பார்க்கும் வசதியும், கம்பி வடமில்லா முறையில் இணையவசதி கிடைக்குமாறும் அமைக்கப்பட்டுள்ளது. கழிவக உபகரணங்கள் மற்றும் முடி உலரவைப்பானுடன் கூடிய கழிவறைகள் மற்றும் குளியலறைகள் உள்ளன. இந்த அறையில் துணியினை தேய்த்து மடித்து வைப்பதற்குத் தகுந்தாற்போன்ற உபகரணங்கள் வழங்கப்படுகின்றன.
# ரெட் கார்பெட் இன்

## சாதாரண ராணி அறை

இந்த அறையில் ஒரு படுக்கை மற்றும் வேலை செய்யும் இடம் இருக்கும். கம்பி வடம் உதவியுடன் தொலைக்காட்சியினை பார்க்கும் வசதியும், கம்பி வடமில்லா முறையில் இணையவசதி கிடைக்குமாறும் அமைக்கப்பட்டுள்ளது. கழிவக உபகரணங்கள் மற்றும் முடி உலரவைப்பானுடன் கூடிய கழிவறைகள் மற்றும் குளியலறைகள் உள்ளன. இந்த அறையில் துணியினை தேய்த்து மடித்து வைப்பதற்குத் தகுந்தாற்போன்ற உபகரணங்கள் வழங்கப்படுகின்றன.
# ரிக்வேதகால ஆரியர்கள் (நூல்)

இந்தியாவின் கி.மு. காலத்திய சமூக பதிவுகளை வேதங்கள், அகழ்வாராய்ச்சி, கல்வெட்டுகள், ஆகியவற்றின் துணைகொண்டு அறிந்து கொள்ள வேண்டியுள்ளது. அந்த வரிசையில் ரிக்வேத காலத்தில் இருந்த நிலவியல், சமூகபொருளாதாரம், அரசியல், போன்றவற்றினைத் தெரிந்துகொள்ள மிகவும் பழமையான ரிக் வேதமே முதன்மைவகிக்கிறது. கி.மு காலத்திய சமூக அமைப்பு முறைகளை ரிக் வேதங்களில் இருந்து தெரிந்து கொள்ளும் விதமாய் ரிக்வேத காலத்திய முனிவர்களின் ஸ்லோகங்களை தேவையான இடங்களில் தந்து இந்த ஆராய்ச்சியை செய்துள்ளார் ராகுல்ஜீ. இந்த நூலில் 4 பாகமாக பிரித்தும், ஒவ்வொரு பாகத்திலும் உப தலைப்புக்களில் விரிவான தகவல்களை தந்துள்ளார்.
# ரிக்வேதகால ஆரியர்கள் (நூல்)

## முதல்பாகம் - நிலவியல்

1. சப்த சிந்து, 2 ஆரிய இனக் குழுக்கள், என இரண்டு முதன்மைத் தலைப்புக்களிலும், சப்த சிந்து தலைப்பில் 1. ஆரியர்களின் வருகை, 2. அதன் பின்னரே ரிக்வேதம், 3. ரிக்வேதம் தலைசிறந்த சான்று, 4. சப்த சிந்து பூமி என்றும், ஆரிய இனக்குழுக்கள் என்றதலைப்பில் 1. சிந்து நாகரீகம், 2. ஆரிய இனக்குழுக்கள்என்றும் பிரித்து எளிமையாக அறியும் வண்ணம் எழுதப்பட்டுள்ளது.
# ரிக்வேதகால ஆரியர்கள் (நூல்)

## இரண்டாம் பாகம் - சமூக, பொருளாதாரங்கள்

3.வர்ணமும், வர்க்கமும், 4. உணவும், பானமும் என முதன்மைத்தலைப்புக்களிலும், வர்ணமும், வர்க்கமும் தலைப்பில் 1. வர்ணம் (நிறம்), 2. வர்க்கம் என்றும், உணவும், பானமும் தலைப்பில் 1. உணவு 2. பானம் என முக்கிய உணவு, உணவு உற்பத்தி, பானம் உணவுக்கு இணையாக தயாரிக்கப்பட்ட பானவகைகள் பற்றி முனிவர்கள் கூறிய ஸ்லோகங்களை தக்க ஆதாரங்களுடன் தரப்பட்டுற்றது.
# ரிக்வேதகால ஆரியர்கள் (நூல்)

## இதையும் பார்க்கவும்

இருக்கு வேதம்
# மாயா ஏஞ்சலோ

**மாயா ஏஞ்சலோ** (**Maya Angelou**, ; பிறப்பு **மார்குரைட் ஆனி சான்சன்** (**Marguerite Annie Johnson**); ஏப்ரல் 4, 1928&nbsp;– மே 28, 2014) ஒரு அமெரிக்கப் பெண் எழுத்தாளர். கவிஞர், நடிகை, நர்த்தகி, பாடகி, நாடகாசிரியர், பாடலாசிரியர், நாடகத்தயாரிப்பாளர், திரைப்படத்தயாரிப்பாளர், இயக்குநர், குடிமை உரிமைப் போராளி. இவர் இனவெறிக்கு எதிராகத் தனது வாழ்நாள் முழுக்கப் போராடியவர். இவர் திரைப்படத் துறையிலும் பணி புரிந்திருக்கிறார். ஆறிற்கும் அதிகமான மொழிகளில் தேர்ச்சி கண்டவர். அமெரிக்கப் பல்கலைக்கழகத்தில் பணிபுரிந்துள்ளதோடு, எகிப்து, கானா நாட்டுப் பத்திரிகைகளின் ஆசிரியராகவும் கடமையாற்றியுள்ளார். எந்தவொரு பல்கலைக்கழகத்திலும் கற்றில்லாத போதிலும் கூட, உலகம் முழுவதிலுமுள்ள முப்பதிற்கும் அதிகமான பல்கலைக்கழகங்கள் இவருக்கு கௌரவப் பட்டங்களை வழங்கி கௌரவித்திருக்கின்றன.
# மாயா ஏஞ்சலோ

## இவரது சுயசரிதை நூல்கள்

- *I Know Why the Caged Bird Sings* (1969)
- *Ich weiß, warum der gefangene Vogel singt.* மொழிபெயர்ப்பு - Harry Oberländer, Stroemfeld, Basel / Verlag Roter Stern, Frankfurt am Main 1980, ; Fischertaschenbuch 4742, Frankfurt am Main 1990, ; Unionsverlag, Zürich 2000, .
- *Gather Together in My Name* (1974): 1944- 1948
- *Singin' and Swingin and Getting Merry Like Christmas* (1976): 1949-1955
- *Heart of a Woman* (1981): 1957-62
- *All God's Children Need Traveling Shoes* (1986): 1962-65
- *A Song Flung Up to Heaven* (2002)
- *Mom & Me & Mom* (2013)
- *Wouldn't Take Nothing for My Journey Now* (1993)
- *Even the Stars Look Lonesome* (1997)
# மாயா ஏஞ்சலோ

## இவரது குழந்தைகளுக்கான நூல்கள்

- *Life Doesn't Frighten Me* (1993)
- *My Painted House, My Friendly Chicken and Me* (1994)
- *Kofi and His Magic* (1996)
# வளர்முக உயிரினத் தோற்றம்

**நேர்/வளர்முக உயிரினத் தோற்றம்** அல்லது **தொகுதி உருமாற்றம்** (*anagenesis*) என்பது சிறப்பினமேதும் உருவாகாமலே மூதாதை உயிரிக்குழுமத்தில் உயிரி ஏதும் நிலவாமல் அழிந்துவிடும் அளவுக்கு விரைந்த வளர்ச்சிப் படிமலர்ச்சியால் புத்துருவ இனமொன்று உருவாதலாகும். புதிய உயிரினமாக உருமாறிய மூதாதையினம் புத்தினத்தால் முற்றிலும் வெல்லப்படுகிறது. இது கவைபிரி உயிரினத் தோற்றத்துக்கு (*cladogenesis*) எதிரானதாகும். மேலும் இது ஒருங்கு படிமலர்ச்சி உருவாக்கும் உயிரிகளை முற்றிலுமாகப் புறந்தள்ளிவிடுகிறது. ஆனால் இது இணைபடிமலர்ச்சியால் உருவாகும் உயிரிகளை ஏற்கிறது என்பதை நடத்தைச் செயலொப்பாய்வுகள் (homologues) நிறுவியுள்ளன.  
என்றாலும் மெதுவான தொகுதி மாற்றத்தை விளக்க, இடைவிட்ட சமனிலைகள் (Punctuated Equilibria) கருதுகோள் முன்மொழியப்பட்ட்து. இந்த கருதுகோளின்படி தொகுதி உருமாற்றம் என்பதே பொருளற்றதாகி விடுகிறது. ஏனெனில் மூதாதையின் கால்வழிகள்/வழித்தோன்றல்களில், புதிய உயிரினம் தோன்றும்வரை, அவற்றின் வாழ்நாள் முழுவதும் மாற்றமேதுமே ஏற்படுவதில்லை.நேர்/வளர்முக உயிரினத் தோற்றமே இதனால் உருவாக வழியில்லாமல் போய்விடுகிறது.  
"ஆஸ்திரலோபிதிசஸ் அனாமென்சிஸ்" தோற்றங்களையும் புறவடிவப் பன்மையையும் புரிந்துகொண்டு, மாந்தக்குரங்குத் தொகுதிமரபுத் தருவை உருவாக்க அண்மைக்கால படிமலர்ச்சி ஆய்வுகள் வளர் உயிரினத் தோற்ற முறையும் கவைபிரி உயிரினத் தோற்ற முறையும் வழிவகுக்கும் என எதிர்பார்க்கின்றனர். இது வாய்ப்புள்ள வளர்முக உயிரினத் தோற்றத்துக்கான தொல்லுயிர் எச்சச் சான்றுகளைத் தேடவும் ஊக்கமூட்டுமென எதிர்பார்க்கப்படுகிறது.  
உயிரினக் குழுமலில் போதுமான சடுதிமாற்றங்கள் ஏற்பட்டு நிலைத்ததும் அது தன் மூதாதைக் குழுமலில் இருந்து கணிசமான அளவுக்கு வேறுபடும்போது அதற்குப் புதிய உயிரினப் பெயரை இடலாம். இத்தகைய உயிரினத் தொடர்கள் படிமலர்ச்சிக் **கால்வழிகள்** எனப்படுகின்றன. படிமலர்ச்சிக் கால்வழி நெடுக அமையும் பல்வேறு உயிரினங்கள் "காலவழி இனங்கள்" (*chronospecies*) ஆகும். காலவழி இனங்களின் மூதாதைக் குழுமல்கள் அழிந்துபடாதபோது அவை கவைபிரி உயிரினத் தோற்றம் ஆகின்றன. மேலும் மூதாதை உயிரினம், படிமலர்ச்சித் தரவகை வாய்ந்த ஓர் இணைதொகுதிவழி உயிரினம் அல்லது ஓர் இணைமரபு உயிரினம் ஆகிறது. விரிந்து பரந்த உயிரிக் குழுமல்கள் நிலவும் உயிரினத்தில் இந்நிலை பொதுவாக அமைகிறது.  
மேலுள்ள வரையறையில் இருந்து, புதிய உயிரினமாக வரையறுக்கும் அளவுக்கு வேறுபாடுகள் ஓருயிரினத்தில் கணிசமாக அமையும்போது உயிரியல் வகைபாட்டாளர்கள் இடையில் எவ்வளவு வேறுபாடுகள் உருவாகும் என்பதை எளிதாக உணரலாம். மேலும் நேர்/வளர்முக உயிரினத் தோற்றம் "மெதுவான படிமலர்ச்சி" என்றும் வழங்கப்படுகிறது.  
மார்க் எரெசெப்ஸ்கி எனும் அறிவியல் மெய்யியல் அறிஞர் இணைத்தொகுதிமரபு வகையன்கள் வளர்முக உயிரினத் தோற்றத்தின் விளைவுகளென வாதிடுகிறார். பறவைகளை உருவாக்கிய கால்வழி, பல்லிகளில் இருந்தும் முதலைகளில் இருந்தும் கணிசமான அளவுக்குப் பிரிந்து விரிந்தது. இது படிமலர்ச்சி வகைப்பாட்டாளர்கள் பறவைகளை பல்லிகளில் இருந்தும் முதலைகளில் இருந்தும் தனியாக வகைப்படுத்த வைத்தது. இவை ஊர்வன எனப்பட்டன.  
சமூகப் படிமலர்ச்சியைப் பொறுத்தவரையில், சமூக அமைப்புகளையும் அவற்றினுடைய சிக்கல்தன்மை, தகவமைப்பு, ஒருங்கமைப்பு, இடையிணைப்பு ஆகியவற்றையும் உருவாக்கும் சமூக நேர் உருமாற்றம் (*social anagenesis/aromorphosis*) என்பது பரந்து விரவிய பொதுச் சமூகப் புத்தாக்கமே என முன்மொழியப்படுகிறது.
# கரிசல் வட்டார வழக்கு அகராதி

**கரிசல் வட்டார வழக்கு அகராதி** என்பது கரிசல் வட்டாரத்தில் சிறப்பாக வழங்கும் தமிழ்ச் சொற்களுக்கான அகராதி ஆகும். இதனைக் கரிசல் இலக்கியத்தின் முன்னோடியாகக் கருதப்படும் கி. ராஜநாராயணன் தொகுத்துள்ளார். தமிழில் வட்டார அகராதிகளுக்கு இது ஒரு முன்னோடி முயற்சியாகக் கருதப்படுகிறது.  
இந்த நூல் 1982 ஆம் ஆண்டு அன்னம் வெளியீடாக வெளிவந்தது.
# உதங்கர்

**உதங்கர்** (Utanka), குரு வேதாவின் குருகுலத்தில் கல்வி முடித்த உதங்கர் குரு காணிக்கை செலுத்த விரும்பினார். அதற்கு குரு வேதா, தனது மனைவி கேட்கும் காணிக்கையை செலுத்துவாய் என்றார். குருவின் மனைவி, பக்கத்து நாட்டு அரசன் பௌசியனின் பட்டத்தரசி அணிந்திருக்கும் ஒரு ஜோடி தங்கக் கம்மலை நான்கு நாட்களுக்குள் பெற்று குரு பத்தினிக்கு காணிக்கையாக செலுத்துவாய் என்றார். தன்னுடன் குருகுலத்தில் ஒன்றாக படித்த மன்னன் பௌசியனின் அரண்மனையை அடைந்து, "உனது இராணியின் ஒரு ஜோடிக் கம்மல்களை, எனது குருவின் மனைவிக்குப் குருதட்சனையாக கொடுப்பதற்கு, அதைப் பிச்சையாகக் கேட்டு வந்தேன்" என்றான்.  
மன்னன் பௌசியனும், எனது பட்டத்தரசியிடம் சென்று அவள் அணிந்திருக்கும் ஒரு ஜோடி காது கம்மலை கேட்டுப் பெற்றுச் செல் என்றார். அரசன் பௌசியனின் ராணியும் விருப்பத்துடன் உத்தங்கருக்கு, தனது கம்மல்களைக் கழற்றிக் கொடுத்து விட்டு, இந்த கம்மல்களைப் பாம்புகளின் அரசனான தட்சகன் விரும்புகிறான். அதனால் இந்தக் கம்மல்களைப் பத்திரமாக எடுத்துச் செல்ல வேண்டும்" என்றாள்.  
உத்தங்கர், ராணியிடம் பெற்ற கம்மல்களை குளக்கரையில் வைத்து விட்டு, குளித்துவிட்டு திரும்புகையில், தட்சகன் அக்கம்மலைகளை திருடி நாக லோகத்திற்கு எடுத்துச் சென்று விட்டான். உதங்கரும் தட்சகனை பின் தொடர்ந்து நாக லோகத்திற்கு சென்று தட்சகனிடமிருந்து போராடி கம்மல்களை மீட்டு தன் குரு பத்தினியிடம் காணிக்கையாகச் சமர்ப்பித்தான்.  
தன்னை அலைக்கழித்த தட்சகனை பழி தீர்க்க பிற்காலத்தில், மன்னர் பரிட்சித்துவை கொன்ற தட்சகன் முதலான நாகர்களை கொல்வதற்கு பரிட்சித்துவின் மகனான மன்னர் ஜனமேஜயனை சர்ப்ப வேள்வியைச் செய்யத் தூண்டினார் உதங்கர்.
# பல்கலைக்கழக மலையக சமூக தேசியமாநாடு

**பல்கலைக்கழக மலையக சமூக தேசியமாநாடு** என்பது 2015 இலங்கை பல்கலைக்கழக மலையக சமூகத்தினரால் ஏற்பாடு செய்யப்பட்ட ஒரு மாநாடு ஆகும். "மலையக சமூகத்தில் பின்தங்கியதொரு நிலையில் காணப்படும் கல்விச் சூழலை சீர்திருத்தும்" நோக்கத்துடன் இந்த மாநாடு ஏற்பாடு செய்யப்பட்டுள்ளதாக ஏற்பாட்டாளர்கள் கூறி உள்ளார்கள். இந்த மாநாட்டில் செயற்பட்டாளர்கள், மாணவர்கள், கல்வியாளர்கள், அரசியல்வாதிகள் கலந்து கொண்டனர்.
# விக்கிப்பீடியா:Statistics/June 2015

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# அக்ரிப்பா, ஐயுறவுவாதி

**அக்ரிப்பா** (*Agrippa*, ) என்பவர் ஓர் ஐயுறவுவாத மெய்யியலாளர் ஆவார். இவர் கிபி முதல் நூற்றாண்டு இறுதியில் வாழ்ந்திருக்கலாம். இவர் "ஐந்து ஐய அடிப்படைகள்" அல்லது *பூடகங்கள்* (*tropes*) என்ற கருத்தின் ஆசிரியர் ஆவார். இவை உறுதிவாய்ந்த அறிவின் இயலாமையை நிறுவ உருவாக்கப்பட்டன.
# அக்ரிப்பா, ஐயுறவுவாதி

## ஐந்து பூடகங்கள்

செக்டசு எம்பிரிக்கசு, தனது *பிர்ரோனிய உருவரைகள்* என்ற நூலில் இந்த ஐந்து பூடகங்களைக் குறிப்பிடுகிறார். செக்டசு கூற்றின்படி, இவை ’’மிக அண்மைய ஐயுறவுவாதிகளின்’’ பங்களிப்பாகும். டயோஜினசு லேர்ட்டியசு என்பவரின் பரிந்துரைப்படி இவை அக்ரிப்பாவின் பங்களிப்பாகக் கருதப்படுகிறது. அவை கீழே தரப்படுகின்றன.  
- "எதிருரை" (*dissent*) – பொது வாழ்வின் விதிகளிலும் மெய்யியலாரின் தற்கருத்துகளிலும் நிலவும் உறுதியின்மை,
- "ஈறிலி வரை தொடரும் நிறுவல்" – அனைத்து மெய்ப்புகளுக்குமே மேலும் ஒரு நிறுவல் தேவையென ஈறிலி வரை முடிவே இல்லாமல் தொடருதல்,
- "சார்புநிலை" – அனைத்துப் பொருள்களுமே அவற்றிடையே உள்ள உறவுகள் மாறும்போதும் அல்லது வேறுபட்ட கண்ணோட்ட்த்தில் பார்க்கும்போதும் தாமும் மாறுகின்றன.
- "கற்பிதம்" – உறுதிப்படுத்தும் உண்மை வெறும் கருதுகோளே
- "சுழல்வட்டம்" –– உறுதிப்படுத்தும் உண்மையில் முடிவிலாத சுழல்வட்டம் நிலவுதல்.  
<blockquote>[165] விவாதம் தரும் முறைமைப்படி, இயல்பு வாழ்க்கையிலும் மெய்யியலார் மொழிவிலும் முன்மொழியப்படும் பொருண்மை பற்றிய தீர்மானிக்கவியலாத எதிருரை/மறுப்பு முன்னுக்கு வருவதைக் காண்கிறோம். இதனால் ஒன்றைத் தேர்ந்தெடுக்கவோ எதையாவது தள்ளிவிடவோ முடிவதில்லை. எனவே நாம் தீர்ப்பை நிறுத்திவைத்தல் தான் செய்ய நேர்கிறது.. [166] ஈறிலிவரை தொடரும் முறைமைப்படி, முன்மொழியப்படும் பொருண்மையை நிறுவ முன்வைக்கும் நம்பக வாயிலுக்கே மேலுமொரு அதைப்போன்ற மெய்ப்பிக்கும் வாயில் தேவையென நாம் முடிவில்லாமல் தொடர்ந்து சொல்லலாம். எனவே எதையும் நிறுவ எங்கிருந்து தொடங்குவது. எனவே தீர்ப்பை நிறுத்திவைத்தல் இதிலும் தொடர்கிறது. [167] சார்புடைமை தரும் முறைமைப்படி, மேலே கூறியபடி,நிலவும் பொருள் அறிபவர் கருத்துப்படியும் அத்துடன் அறியப்படும் பொருளின்படியும் சார்ந்தே குறிப்பிடும் தன்மை உடையதாகிறது. ஆனால் உண்மையில் அது, அதன் தன்மையில் எப்படி இருக்கிறது என இதிலும் தீர்ப்பை நிறுத்திவைக்க வேண்டி நேர்கிறது. [168] கருதுகோள் சார்ந்த முறைமைப்படி, ஈறிலிவரைத் தள்ளிச் செல்லும் வறட்டுவாதிகள் நிறுவப்படாத்தில் இருந்து தொடங்கினாலும் சலுகையாக மெய்ப்பு ஏதும் இன்றியே எளிதாக கற்பிதம் செய்தவொன்றை உண்மையாக கூறுவர். [169] எதிர்மாறு முறைமை, ஆய்வுக்குட்படும் பொருள் பற்றி உறுதியாக இருக்கவேண்டும்போது, ஆய்வில் உள்ள பொருளால் அது உறுதிபடுத்தப்படவேண்டும் என்ற நிலையில் நேர்கிறது எனலாம். இங்கு மற்றதை நிறுவ இரண்டில் எதையுமே தேர்ந்தெடுக்கமுடிவதில்லை. மாறாக இரண்டின் தீர்ப்பையும் நிறுத்தி வைக்கிறோம்.</blockquote>  
இந்த ஐந்து பூடகங்களைப் பொறுத்தவரையில் முதலாவதும் மூன்றாவதும் முந்தைய ஐயுறவுவாதத்தின் பத்து அடிப்படைகளைச் சார்ந்தவை.
# அனார்கலி ஆடை

**அனார்கலி ஆடை** (Anarkali Salwar Suit) என்பது பெண்களுக்கெனப் பிரத்தியேகமாக உருவாக்கப்பட்ட ஒரு பிரபலமான ஆடை வகை ஆகும். முக்கியமாக இது இந்தியாவில் கூடிய பிரபலம் வாய்ந்தது. இவ்வகை ஆடைகளில், குர்தா என்றழைக்கப்படும் கழுத்துப்பட்டை இல்லாமல் நீண்ட சட்டையின் கைப்பகுதி இருக்கும். கணுக்கால் வரையில் நீண்டிருக்கும் துணியின் பகுதி சுடிதார் அல்லது லெக்கிங்க்ஸ் என்றழைக்கப்படும். நாடாவின் உதவியால் இது உடலுடன் கொண்டிருக்கும் இணைப்பின் அழுத்தத்தினை வேறுபடுத்தலாம். இறுக்கமாக வேண்டும் எனும்போது நாடாவினை அழுத்தி இழுத்து முடிச்சுப் போட்டுப் பயன்படுத்தலாம், மற்றவேளைகளில் நாடாவினைத் தளரவிட்டு இயல்பாகப் பயன்படுத்தலாம்.
# அனார்கலி ஆடை

## அம்சங்கள்

குர்தா பகுதிதான் இந்த ஆடையின் முக்கியப் பகுதியாகும். இது பட்டு, சந்தேரி, மென்பட்டு அல்லது பருத்தி போன்ற துணி வகைகளினால் உருவாகியிருக்கும். இதன் மேற்புறம் மார்பளவிற்குத் தகுந்தாற்போல் பொருந்தும் வகையிலும், கீழ்புறம் இடுப்புப் பகுதியில் தளரவிட்டும் தைக்கப்படும். கீழ்புறமுள்ள பகுதி தளரவிட்டு இருப்பதால் அதிலுள்ள அதிகப்படியான துணி நீளம் மடிப்புகள் மாதிரியாக அலங்காரப்படுத்தப்பட்டு வட்ட வடிவில் ஒரு குடையினைப் போன்று மாற்றப்படும். அநேக அனார்கலி ஆடையின் குர்தா பகுதி, அனைத்து பெண்களுக்கும் பொருந்தும் வகையில் இடுப்பளவு பெரிதாக வைத்தே தயாரிக்கப்படுகிறது அல்லது தைக்கப்படுகிறது.  
அனார்கலி ஆடையில் கால்சட்டைப் பகுதி சுடிதார் கணுக்கால் வரை நீளமுடையதாகவும், கணுக்கால் பகுதியில் சற்று இறுக்கமாகவும் இருக்கும். அதிகப்படியான துணிப்பகுதி மடிப்புகளாக சேர்த்துத் தைக்கப்படும். இந்த அதிகப்படியான துணியின் மடிப்புகள் மூலமும் இதனை அலங்கரிக்க முடியும்.
# அனார்கலி ஆடை

## வரலாறு

அனார்கலி ஆடையின் முக்கியத் தொடக்கம், முகலாய சகாப்தத்தில் மிகவும் பிரசிபெற்ற பெயரான அனார்கலி என்ற வசீகரிக்கும் அழகுகொண்ட பெண்ணின் மூலமே தொடங்கியது. முகலாய வம்சத்தின் அரசர்களில் ஒருவரான அக்பருடன் வாழ்ந்த வந்தவர் அனார்கலி ஆவார். அனார்கலி ஈரான் நாட்டினைச் சேர்ந்தவர் எனவும், அவரின் பெயர் நதிரா பேகம் அல்லது ஷார்ஃப்-உன்-நிசா என இருந்திருக்கலாம் எனவும் கூறப்படுகிறது.  
அழகு மற்றும் மாதுளை போன்ற நிறம் கொண்டிருந்ததால் ‘அனார்கலி’ என்று அழைக்கப்பட்டிருக்கலாம் எனக் கூறப்படுகிறது. இருப்பினும், இவரின் கதை சோகமாக முடிவுற்றது. இதில் இருவகையான கதைகள் கூறப்படுகின்றன. ஒரு கதையில், அக்பரின் மகனான ஜஹாங்கீருடன் அனார்கலி தகாத உறவு கொண்டிருந்ததால் உயிருடன் புதைக்கப்பட்டார் எனக் கூறப்படுகிறது. மற்றொரு கதையில், அக்பர் வெளிப் பயணங்களுக்கு சென்றிருந்தபோது அனார்கலி நோயுற்று இறந்ததாகக் கூறப்படுகிறது. இரு கதையில் எதற்குமே, வலிமையான ஆதாரங்கள் இல்லை. இருப்பினும் அனார்கலியின் அழகினை அல்லது மகிமையினை கூறும்வகையில் பின்னாளில் கல்லறை ஒன்று கட்டப்பட்டது.  
இன்றும் பல திரைப்படங்களில் அனார்கலி உயிருடன் தான் வந்துகொண்டிருக்கிறார். முகல்-ஈ-அஸாம் எனும் சித்திரிப்புக் கதையில் அனார்கலி அணிந்திருந்த உடை போன்றவைகள், அதே பாணியில் பயன்படுத்தப்பட்டு ரசிகர்களை மிகவும் கவர்ந்து. இதுவே அனார்கலி ஆடைகள் இந்தியாவில் பிரபலமாக முக்கியக் காரணமாகவும் அமைந்தது.
# அனார்கலி ஆடை

## ஃபேஷன் மற்றும் போக்குகள்

பல்வேறு துறைகள் மற்றும் பயன்பாடுகளுக்கு ஏற்றவாறு இந்த அனார்கலி ஆடைகள் மாற்றத்தினை தாங்கின. இன்று பலவகையான அனார்கலி ஆடைகள் உள்ளன. அவற்றுள் சில:  
- சுடிதார் அனார்கலி ஆடைகள்
- திருமண அனார்கலி ஆடைகள்
- வலைபோன்ற அனார்கலி ஆடைகள்
- பூத்தையல் கொண்ட அனார்கலி ஆடைகள்
# அனார்கலி ஆடை

## பிரபலம்

அனார்கலி ஆடைகள் ஹிந்திப் படங்களின் வழியாக மிகவும் பிரபலமானது. எந்த நேரத்திலும் அணியத்தகுந்த ஆடையாக இருப்பதால் இதனைப் பயன்படுத்துவதாக அவர்களுக்குத் தோன்றியது. அத்துடன் ஐஸ்வர்யா ராய், மாதுரி தீட்சித், கரீனா கபூர் மற்றும் பிரியங்கா சோப்ரா போன்ற பல திரைப்பட நட்சத்திரங்கள் இதனை விரும்பி அணிந்ததால் அனார்கலி ஆடைகள் விரைவாகப் பிரபலமடைந்தது.
# பெளி மீன்

**பொன் மீன்** அல்லது **பெளி மீன்** (Mahseer) இது ஒரு நன்னீர் மீன் வகையாகும். *மயில் கெண்டை மீன்*  என்றும் கூறுவர். இந்த வகையான மீன்கள் மலேசியா, இந்தோனேசியா, தெற்கு ஆசியா இந்தியா போன்ற பகுதிகளில் ஆறுகளில் காணப்படுகிறது. உலகில் சுமார் 5785 நன்னீர் மீன் வகைகள் இருப்பதாக பன்னாட்டு இயற்கைப் பாதுகாப்புச் சங்கம் (IUCN) தெரிவிக்கிறது. இந்தியாவில் ஓடும் காவிரி ஆற்றில் காணப்படும் இந்த வகை மீனை டெக்கான் மஹசிர் மீன் என்று கூறுகிறார்கள். இதற்கு ஆற்று மீன்களின் அரசன் என்ற பெயரும் உண்டு.
# அப்துல் முத்தலிப்

**சைபா இப்னு ஹாசிம்** (; கி. பி. 497 &ndash; 578), பொதுவாக ”அப்துல் முத்தலிப்” என அறியப்படுகிறார். இவரது சிற்றப்பா முத்தலிப்பால் வளர்க்கபட்டதால் இப்பெயரால் அழைக்கப்பட்டார். இவர் இசுலாமிய இறைத்ததூதர் முகம்மது நபியின் தாத்தா ஆவார். இவர் மக்கா நகரின் மதிக்கத்த தலைவர்களில் ஒருவராகத் திகழ்ந்தார். யானைப் போர் மற்றும் சம் சம் கிணற்றைக் கண்டறிந்தமை போன்ற நிகழ்வுகளால் இவர் அன்றைய காலத்தில் பரவலாக அறியப்பட்டவர்களில் ஒருவராகத் திகழ்ந்தார்.
# அப்துல் முத்தலிப்

## வெளியிணைப்புகள்

- http://al-islam.org/beacons/3.htm
- http://www.al-islam.org/peshawar/9.4.html
# உரிச்சொற் பனுவல்

**உரிச்சொல்** அல்லது **உரிச்சொற் பனுவல்** எனப்படுபவை தொல்காப்பியர் அடியொற்றி சொற்களுக்கு விளக்கம் தரும் நூல்கள் அல்லது படைப்புகளைக் குறிக்கும். இந்த வகைப் படைப்புகள் நிகண்டுகளுக்கும், தற்கால அகராதிகளுக்கும் முன்னோடியாகக் கருதப்படுகின்றன.
# உரிச்சொற் பனுவல்

## தொல்காப்பியர் முறைமை

தொல்காப்பியம். தொல்காப்பியர் அருஞ்சொற்களுக்கு மட்டும் பொருள்கூறிச் செல்கிறார். ஒரு சில எடுத்துக்காட்டுகள்:  
- உரியியலில் அருஞ்சொற்களாகத் தோன்றியவற்றுக்குப் பொருள் தருகிறார். "வெளிப்படு சொல்லே கிளத்தல் வேண்டா, வெளிப்பட வாரா உரிச்சொல் மேன" ("பொருள் வெளிப்படையாகத் தெரிகின்ற சொற்களை விட்டுவிட்டு, பொருள் தெளிவற்ற அரிய சொற்களுக்கு மட்டும் பொருள் கூறுவோம்") என்று குறிப்பிடுகிறார்.  
- மரபியலில் இளமைப் பெயர், ஆண்பாற் பெயர், பெண்பாற்பெயர் முதலியவற்றை நிகண்டுகள் போல் தொகுத்துக் கூறி, அவை தமிழ் மரபுப்படி வழங்கும் வழக்கையும் குறிப்பிடுகிறார்.
# மெர்லயன் பூங்கா

**மெர்லயன் பூங்கா** *(Merlion Park)* சிங்கப்பூரிலுள்ள ஒரு பிரபலமான சுற்றுலாத்தலமும் சிங்கப்பூரின் ஒரு முக்கியமான அடையாளமும் ஆகும். சிங்கப்பூரின் ஐந்து நட்சத்திர தங்கும் விடுதியான புல்லர்டனுக்கு அருகிலும் மத்திய வணிக மாவட்டத்திற்கு அருகிலும் இப்பூங்கா அமைந்துள்ளது. இந்த பார்க்க வேண்டிய சிங்கப்பூர் ஈர்ப்புப் பகுதி சிங்கப்பூர் வருவாய் மாவட்டத்தின் மையப் பகுதியான ராபிள்சு பிளேசு, எம்ஆர்டி நிலையத்திலிருந்து நடந்து செல்லக்கூடிய ஒரு குறுகிய தூரத்திலேயே உள்ளது. மெர்லயன் என்பது ஒரு சிங்கத்தின் தலையும் ஒரு மீனின் உடலும் கொண்ட ஒரு புராண உயிரினமாகும். சிலையின் தலைப்பகுதி சிங்கப்பூரின் அசல் பெயரான சிங்கப்புரா அல்லது சிங்க நகரம் என்பதைக் குறிப்பதாகக் கொள்ளலாம். இது சிங்கப்பூரின் சின்னமாகவும் அந்நாட்டின் தேசிய உருவகமாகவும் பரவலாகப் பயன்படுத்தப்படுகிறது. இரண்டு மெர்லயன் சிலைகள் பூங்காவில் அமைக்கப்பட்டுள்ளன. அசல் மெர்லையன் சிலையின் அமைப்பு 8.6 மீட்டர் உயரம் கொண்டதாகும். இது தன் வாயிலிருந்து தண்ணீரை வெளியேற்றுகிறது. இது பின்னர் ஒரு மெர்லயன் குட்டியுடன் அசல் சிலைக்கு அருகில் அமைக்கப்பட்டுள்ளது. சிங்கக் குட்டி சிலை 2 மீட்டர் உயரம் கொண்டது.
# மெர்லயன் பூங்கா

## வரலாறு

அசல் மெர்லயன் பூங்காவை முதன்முதலில் சிங்கப்பூர் சுற்றுலா வாரியம் சிங்கப்பூர் ஆற்றின் முகத்துவாரத்தில் 1964 ஆம் ஆண்டு சிங்கப்பூரின் சின்னமாக வடிவமைத்தது. 1972 ஆம் ஆண்டு செப்டம்பர் மாதம் 15 ஆம் நாள் சிலைக்கான நிறுவல் விழாவில் இந்த பூங்கா அதிகாரப்பூர்வமாக திறக்கப்பட்டது, அப்போதைய சிங்கப்பூர் பிரதமர் திரு லீ குவான் யூ அவர்கள் பூங்காவை அதிகாரப்பூர்வமாக திறந்து வைத்தார். சிங்கப்பூர் ஆற்றின் முகப்பில் நிற்கும் மெர்லயன் சிலைதான் அசல் சிலையாகும். . இந்த மெர்லயன் சிலை 1971 ஆம் ஆண்டு நவம்பர் மாதம் தொடங்கப்பட்டடு பின்னர் 1972 ஆம் ஆண்ட்டு ஆகத்து மாதத்தில் கட்டி முடிக்கப்பட்டது. மறைந்த சிங்கப்பூர் சிற்பி திரு லிம் நாங்செங் மற்றும் அவரது எட்டு குழந்தைகள் இச்சிலையை வடிவமைத்தனர். இந்த மெர்லயன் சிற்பம் 8.6 மீட்டர் உயரமும் 70 டன் எடையும் கொண்டதாகும்.
# மெர்லயன் பூங்கா

## வரலாறு

### மெர்லயன் இடமாற்றம்

1997 ஆம் ஆண்டில் 261 மீட்டர் நீளம் கொண்ட முற்றவெளி பாலம் கட்டி முடிக்கப்பட்டதும் அசல் மெர்லயன் பூங்காவின் இருப்பிடம் சிங்கப்பூர் ஆற்றின் நுழைவாயிலாக இல்லை, மேலும் சிலையை சிங்கப்புரின் மையப் பகுதியிலுள்ல மெரினா குடாவின் எல்லையிலிருந்து தெளிவாகக் காணவும் முடியவில்லை. 2002 ஆம் ஆண்டு ஏப்ரல் மாதம் 23 ஆம் நாள் மெர்லயன் சிலை புல்லர்டன் விடுதியை ஒட்டியுள்ள முற்றவெளி பாலத்தின் மறுபுறத்தில் சிறப்பாக கட்டப்பட்ட புதிய இடத்திற்கு மாற்றப்பட்டது. .7.5 மில்லியன் டாலர் செலவில் மேற்கொள்ளப்பட்ட இந்த நடவடிக்கை 2002 ஆம் ஆண்டு ஏப்ரல் 25 அன்று நிறைவடைந்தது.இதே ஆண்டு செப்டம்பர் 15 இல் அப்போதைய மூத்த மந்திரி லீ குவான் யூ மெர்லயனை அதன் புதிய இடமான தற்போதைய மெர்லியன் பூங்காவில் மீண்டும் வரவேற்றார். இது அசல் தளத்தை விட நான்கு மடங்கு பெரியதாகும்.
# மெர்லயன் பூங்கா

## மறுசீரமைப்பு பணிகள்

மறுசீரமைப்பின் போது, மெர்லயன் சிலை முழு மறுசீரமைப்பு செயல்முறை முடியும்வரை முழுவதும் மூடப்பட்டது. . இந்த சிற்பம் நன்கு சுத்தம் செய்யப்பட்டது. , மேலும் மெர்லயன் பிரகாசமாகவும் சுத்தமாகவும் தோற்றமளிக்க மெர்லியன் மீது புதிய வண்ணப்பூச்சு பூசப்பட்டது. சிற்பத்தின் விரிசல் மற்றும் வெற்று பகுதிகளுக்கு அவ்ப்போது நிரப்பிகள் பயன்படுத்தப்படுகின்றன.
# கும்பகோணம் பேட்டைத்தெரு விநாயகர் கோயில்

கும்பகோணத்தில் உள்ள விநாயகர் கோயில்களில் இதுவும் ஒன்றாகும்.
# கும்பகோணம் பேட்டைத்தெரு விநாயகர் கோயில்

## இருப்பிடம்

கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் கும்பகோணம் பேட்டைத்தெருவில், தாராசுரம் மார்க்கெட் பேருந்து நிறுத்தத்திற்கு முன்பாக உள்ளது.
# கும்பகோணம் பேட்டைத்தெரு விநாயகர் கோயில்

## மூலவர்

இக்கோயிலிலுள்ள விநாயகர் ஆயத்துறை விநாயகர் என்றழைக்கப்படுகிறார்.
# திருமேற்றளிகை கைலாசநாதர் கோயில்

**திருமேற்றளிகை கைலாசநாதர் கோயில்** தஞ்சாவூர் மாவட்டம் பட்டீஸ்வரம் அருகே அமைந்துள்ளது. வைப்புத்தலமான இத்தலம் சுந்தரர் பாடியதாகும்.
# திருமேற்றளிகை கைலாசநாதர் கோயில்

## அமைவிடம்

பட்டீஸ்வரம் அருகே இக்கோயில் உள்ளது. இத்தலம் ஆறை மேற்றளி என்றும் திருமேற்றளி என்றும் திருமேற்றளிகை என்றும் அழைக்கப்படுகிறது.
# திருமேற்றளிகை கைலாசநாதர் கோயில்

## இறைவன்,இறைவி

கருவறையில் தாரா லிங்கமாக மூலவர் உள்ளார். இறைவன் கைலாசநாதர், இறைவி சபளநாயகி.
# திருமேற்றளிகை கைலாசநாதர் கோயில்

## கருவறை

கருவறை மண்டபத்தில் மூலவருக்கு முன்பாக சூரியன், சண்டிகேஸ்வரர், விநாயகர், பைரவர், சபளிநாயகி ஆகியோரது சிலைகள் உள்ளனர். சற்று உயர்ந்த தளத்தில் கருவறை, விமானம், முன்மண்டபத்துடன் சிறிய கோயிலாக உள்ளது. கோயிலுக்கு முன்பாக சிறிய மண்டபத்தில் நந்தியும் பலிபீடமும் காணப்படுகின்றன. கோயிலின் கோஷ்டத்தில் சிற்பங்கள் காணப்படுகின்றன. கோயிலுக்கு முன்பாக இடிபாடான நிலையில் கட்டட அமைப்பு காணப்படுகிறது. ஒரு காலகட்டத்தில் கோபுரமாக இது இருந்திருக்க வாய்ப்புள்ளது.
# கும்பகோணம் பேட்டைத்தெரு சக்கராயி அம்மன் கோயில்

கும்பகோணத்தில் உள்ள அம்மன் கோயில்களில் இதுவும் ஒன்றாகும்.
# கும்பகோணம் பேட்டைத்தெரு சக்கராயி அம்மன் கோயில்

## இருப்பிடம்

கும்பகோணம் நகரில் கும்பகோணம்-தஞ்சாவூர் சாலையில் பேட்டைக்கடைத்தெருவில் இக்கோயில் அமைந்துள்ளது.
# கும்பகோணம் பேட்டைத்தெரு சக்கராயி அம்மன் கோயில்

## மூலவர்

கருவறையில் சக்கராயி அம்மன் உள்ளார். கருவறையின் வெளியே வலப்புறம் விநாயகரும், இடப்புறம் முருகன் உள்ளனர். அருகே பதினெட்டாம்படியான், மதுரை வீரன் உள்ளனர்.
# கும்பகோணம் பேட்டைத்தெரு சக்கராயி அம்மன் கோயில்

## கும்பாபிஷேகம்

இக்கோயில் 13.7.1987இல் கும்பாபிஷேகம் ஆனதாகக் கல்வெட்டுக்குறிப்பு உள்ளது.
# கும்பகோணம் பேட்டைத்தெரு சக்கராயி அம்மன் கோயில்

## தாராசுரம் சக்கராயி அம்மன் கோயில்

தாராசுரம் வட்டம் எலுமிச்சங்காபாளையத்தில் கீழப்பாக்கம் பகுதியில் ஒரு சக்கராயி அம்மன் கோயில் அமைந்துள்ளது.
# ஜாங் கியுன்-சுக்

**ஜாங் கியுன்-சுக்** (பிறப்பு: ஆகஸ்ட் 4, 1987) ஒரு தென் கொரியா நாட்டு நடிகர் மற்றும் பாடகர் ஆவார். இவர் யூ ஆர் பியூட்டிபுல், லவ் ரெயின், பிரிட்டி மேன் போன்ற பல தொலைக்காட்சி தொடர்களில் நடித்துள்ளார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.
# தமிழ்ச்சங்க அகராதி

**தமிழ்ச்சங்க அகராதி**, தமிழ் - தமிழ் அகரமுதலிகளுள் மிகவும் பெரியது. இது மூன்று பெருந்தொகுதிகளாக வெளிவந்தது. இந்த அகராதியை உருவாக்கியவர் யாழ்ப்பாணம் நீதிபதி கு. நா. கதிரவேற்பிள்ளை. இதனை வெளியிடும் முன்னர் இவர் காலமானார்.  
மதுரைத் தமிழ்ச்சங்கத் தலைவரான பாண்டித்துரைத் தேவர் அகராதியின் கையெழுத்துப் பிரதிகளை கதிரைவேற்பிள்ளையின் மகன் பாலசிங்கத்திடமிருந்து பெற்று, மதுரைத் தமிழ்ச்சங்க வித்துவான்கள் மற்றும் சே. ரா . சுப்பிரமணியக் கவிராயர் ஆகியவர்களின் கூட்டு முயற்சியால் தமிழ்ச்சங்க அகராதியை மூன்று பகுதிகளாக 1910, 1912, 1923 ஆம் ஆண்டுகளில் வெளியிட்டனர்.
# டெர்பியம் மூவாக்சைடு

**டெர்பியம் மூவாக்சைடு** (*Terbium(III) oxide*), அல்லது **டெர்பியம் செசுகியுவாக்சைடு** (*terbium sesquioxide*) என்பது அரியவகை தனிமவகையான டெர்பியத்தின் கனிமம் செசுகிவாக்சைடு ஆகும். இதன் மூலக்கூறு வாய்பாடு Tb<sub>2</sub>O<sub>3</sub> ஆகும்.
கால்சியம் உடன் கலப்பிடப்பட்டால் இது ஒரு பி-வகை குறைக்கடத்தி ஆகும். டெர்பியம்(III,IV) ஆக்சைடை (Tb<sub>4</sub>O<sub>7</sub>) ஐதரசன் வாயுவில் 1300 °செ வெப்பநிலையில் 24 மணிநேரம் வைத்திருந்தால் டெர்பியம் மூவாக்சைடைப் பெற முடியும்.  
இது ஒரு அடிப்படை ஆக்சைடு ஆகும். நீர்த்த அமிலங்களில் இதை எளிதாக கரைத்து விடமுடியும். இறுதியாக நிறமற்ற டெர்பியம் உருவாகிறது.  
:Tb<sub>2</sub>O<sub>3</sub> + 6H+ → 2 Tb<sub>3</sub>+ + 3 H<sub>2</sub>O  
இதனுடைய படிகவடிவ அமைப்பு கனசதுர வடிவம் ஆகும். மேலும் இதனுடைய நெய்யரி மாறிலி மதிப்பு 1057 பி.மீ. ஆகும்.
# ஆதி சைவர்

ஆதிசைவர்கள் வேதங்களோடு ஆகமங்களையும் கற்ற பிராமணர்கள் ஆவர். வேதத்தைப் பொதுவாகவும், சிவாகமத்தைச் சிறப்பாகவும் ஓது தலையே தொழிலாகக் கொண்டு, சிவபெருமானைச் சிவாகம மந்திரங்களால், சிவாகம விதிப்படி வழிபடுவோர் `ஆதி சைவர்` எனவும் பெயர் பெறுவர். மகாசைவரும், ஆதிசைவரும் உபநயனமும் பெற்று வேதாகமங்களை ஓதுதலையே தொழிலாக உடைமையால், `அந்தணர்` எனவும் படுவர். ஆகவே, மகா சைவர் `மகாசைவ அந்தணர்` என்றும், ஆதி சைவர் `ஆதிசைவ அந்தணர்` என்றும் சொல்லப்படுவர். இவருள் மகாசைவ அந்தணர் சிவாகமவழி நில்லா மையால், அவருக்கு ஆசாரியாபிடேகமும், அதன்வழி வரும் ஆசிரியத் தன்மையும் இல்லை. அதனால், அவர் சைவரல்லாத பிறர்க்கே ஆசிரியராதற்கு உரியர். ஆதி சைவ அந்தணர் சிவா கமத்தையே சிறப்பாக ஓதி அவற்றின்வழி நிற்றலால், அவருக்கே அபிடேகமும், அதன்வழி ஆசிரியத் தன்மையும் பெறும் உரிமை உண்டு. சைவ ரைவராவார் ஆதி சைவர், மகா சைவர், அநுசைவர்,
அவாந்தரசைவர், பிரசவசைவர் என்போரென்றும்; அநாதி சைவனாகிய சிவனை யருச்சிக்கும் சிவவேதியர் ஆதி சைவரென்றும்; சிவ தீக்கை பெற்ற
வைதிகப் பிராமணர் மகா சைவரென்றும், இங்ஙனமே சிவ தீக்கை பெற்ற ஏனையர் ஏனைய சைவப் பெயர்கட்கு உரிய ராவாரென்றும் கூறுபர். ஆதி
சைவப் பெயரொன்றுமே இப்பொழுது வழக்கிலுள்ளது. இவர்களை சிவாச்சாரியார்கள் ஆதி சைவர் எனப்படும் சிவமறையோர். 'சிவா சாரியார்' என்று சொல்லப்படும் இவர்கள், சிவபெருமானைச் சிவாகமங்களின்வழித் தம் இல்லங்களில் ஆன்மார்த்தமாகவும், சிவாலயங்களில் பரார்த்தமாகவும் பூசை செய்பவர்கள்., குருக்கள், சிவபிராமணர் 10ஆம் நூற்றாண்டு உடையார்குடி கல்வெட்டு, , சிவவேதியர், சிவமறையோர், சித்திரமேழி பட்டர், சிவதுவிஜர் என்றும் பிற பெயர்களால் கல்வெட்டுகள், இலக்கியங்கள் குறிப்பிடுகின்றன .. இவர்கள் சிவனின் ஐந்து முகங்களில் இருந்து நேரடியாகத் தோன்றியவர்கள் என்று சிவாகமங்கள் புகழ்கின்றன. இவர்களில் ஐந்து கோத்திரங்கள் உண்டு.
# பருத்தி சேலை

4.5 முதல் 8 மீட்டர் வரையிலான நீளமும், ஒரு மீட்டர் அகலமும் கொண்ட பருத்தி நூலினால் நெய்யப்பட்ட ஆடை தான் பருத்தி சேலையாகும். தைக்கப்பட்ட துணியான இந்த பருத்தி சேலை, வெவ்வேறு விதமான முறைகளின்படி இந்தியப் பெண்களினால் கட்டப்படுகிறது. சேலையின் ஒருமுனை இடுப்பினைச் சுற்றி இருக்கும்படியும் மற்றொருமுனை தோள் பகுதியில் தளர்வாக இருக்கும்படியும் பொதுவாக கட்டப்படுவதுண்டு. சில வேளைகளில் தளர்வாக தோள்பகுதியில் போடப்படும் மறுமுனையும் இடுப்பில் அழுத்தியவாறு உட்புறம் மடித்தும் வைக்கப்படுவதுண்டு.  
பெண்களின் அழகினை எடுத்துக்கூறுமாறு இந்த பருத்தி சேலைகள் இருப்பதால், உலகம் முழுவதும் உள்ள பெரும்பான்மையான பெண்களினால் இந்த ஆடை விரும்பி அணியப்படுகிறது.
# பருத்தி சேலை

## தோற்றம்

பழங்கால ஆடையாக இருந்திருந்தும் பெருமளவில் மாற்றமடையாமல் இன்றளவும் அணியப்பட்டுவரும் ஆடைகளில் பருத்தி சேலைகள் முக்கியமானது. இதன் தோற்றம் உங்களுக்கு ஆச்சர்யம் அளிக்கக்கூடியதாக இருக்கலாம், ஏனெனில் பருத்தி சேலைகள் மெசப்பட்டோமியர்களின் காலம் தொட்டே அணியப்பட்டு வருகிறது. கி.மு 3000 ஆண்டு காலகட்டத்தில் இருந்தே ஆடைகளை நெய்வதும், அதில் பிற முறைகளைச் சேர்ப்பதும் இருந்து வந்தது. அப்போதே, இந்த பருத்தி சேலைகள் இருந்துள்ளன. சுமார் 5000 ஆண்டுகளுக்கு முன்பிருந்த சிந்து சமவெளி நாகரீகத்தில்கூட பருத்தி ஆடைகள் மற்றும் நெசவு கலைத்திறன் பற்றிய குறிப்புகள் உள்ளன. பண்டைய ஆர்யர்கள் பருத்தியினை முக்கிய விவசாயமாகக் கொண்டு, அதன் பயன்பாட்டினை தாங்கள் இடம்பெயர்ந்த இடங்களுக்கும் கொண்டு சென்றனர்.  
சில மெல்லிய துணி வகைகளும், பருத்தி துணி வகைகளும் ஹரப்பா அகழ்வாய்வில் கண்டறியப்பட்டன. இதன் மூலம் பருத்தி ஆடைகளை ஹரப்பா நாகரீகம் பின்பற்றியது உறுதிபடுத்தப்பட்டுள்ளது. சிந்து சமவெளி நாகரீக காலத்தில் வாழ்ந்த பெண்கள் ‘கச்சா’ முறையில் ஆடைகள் அணிந்ததாக நம்பப்படுகிறது. இம்முறையில் சேலையினை இடுப்பினைச் சுற்றி அணிந்து, பின்னர் கால்களுக்கு நடுவில் இழுத்து இடுப்பின் பின்புற பகுதியில் உட்புறமாக துணியினை மடித்து வைப்பர். இதன் மூலம் தோள்பட்டைக்கு செல்லும் தளர்வான மறுமுனை துணிப்பகுதி தவிர்க்கப்பட்டு எளிமையாக நடக்க முடிந்தது. இதே முறையிலான சேலை அணியும் திறன் சுமேரியர்கள், பாபிலோனியர்கள், அசீரியர்கள் மற்றும் பாரசீகர்களிடமும் காணப்பட்டது.  
ஆர்யர்கள் வடக்கு சமவெளி மற்றும் இந்தியாவின் தெற்குப் பகுதிக்கு இவ்வகை உடை அணியும் முறையினை கொண்டு வந்தனர். இப்படி சாதாரணமான ஆடையினை உடலினைச் சுற்றி கட்டுவதாக இருந்ததுதான், இன்று உலகம் முழுவது பருத்தி சேலைகள் பிரபலமாக அணியப்பட முன்னோடியாக அமைந்தது.
# பருத்தி சேலை

## பருத்தி சேலைகளின் வகைகள்

எளிமையான, நேர்த்தியான மற்றும் வசதியான வகையில் அணியும்படியாக அமைந்ததால் பெரும்பாலான பெண்களுக்கு பருத்தி சேலைகள் பிடித்தது. இதில் இடம், மாநிலம் அல்லது மொழி போன்ற பாகுபாடுகள் இல்லை.  
**காதி :** காதி பொருளால் ஆன இந்த வகை சேலைகள் நாட்டின் அனைத்து வகையான பெண்களிடமும் நல்ல வரவேற்பினைப் பெற்றுள்ளன.  
**வங்காள பருத்தி சேலை :** இதன் மிருதுவான அமைப்பு மற்றும் பல்வேறு வகையான வடிவமைப்புகளின் காரணமாக பெரும் வகையில் பயன்படுத்தப்படுகிறது.  
**டாக்கை :** பங்களாதேஷ் நாட்டில் தோற்றம் பெற்ற இந்த வகை சேலைகள், கொல்கத்தாவில் பூத்தையலுடன் தயாரிக்கப்பட்டு சாதாரண டாக்கை மற்றும் ஸம்தானி டாக்கை சேலைகள் என்ற பெயருடன் விற்கப்படுகின்றன. இதில் ஸம்தானி டாக்கை சேலைகள் தங்கநிற பூத்தையல் வேலைப்பாடுகளுடன் கூடிய அமைப்பில் இருக்கும்.  
**லக்னோவி சிகான் :** லக்னோ பகுதியினை அடிப்படையாகக் கொண்ட இவை, துளையிடப்பட்ட வித்தியாசமான பூத்தையிலுடன் மாறுபட்ட வண்ணங்களைக் கொண்டிருக்கும்.  
**சாம்பல்பூரி :** ஒடிசாவில் உருவாக்கப்படும் இவை, முந்தானைப் பகுதியில் விரிவான பூத்தையல் வேலைப்பாடுகளைக் கொண்டிருக்கும்.  
**சண்டேரி :** இவை வேத காலத்தில் பயன்படுத்தப்பட்டு வந்ததாகக் கூறப்படுகிறது. அதிகப்படியான வேலைப்பாடுகளுடன் உருவாக்கப்படும் இவை அணிபவரின் மதிப்பினை உயர்த்திக் காட்டுவதற்காக உருவாக்கப்படுகிறது.  
**ஜம்தானி :** இவை சிக்கலான வடிவங்கள் மற்றும் வண்ணங்களுடன் கூடிய பருத்தி மற்றும் தங்க பூத்தையல் கொண்ட சேலைகளாகும். இவற்றின் வடிவங்கள் மற்றும் வண்ணங்கள் மிகவும் பிரபலமானவை
# பருத்தி சேலை

## பிரபலம்

பருத்தி சேலைகளின் பிரபலம் அதன் மலிவான விலை, குறைந்த எடை, பல்வேறு வகைகளில் கிடைக்கும் தன்மை, இறுதி வேலைப்பாடுகள் மற்றும் வண்ணங்களின் தோற்றக் கலவை மற்றும் நீடித்து உழைக்கும் தன்மையினைப் பொறுத்து அமைகிறது. உயர்தர நிகழ்ச்சிகள், திருமணங்கள் மற்றும் பிற விழாக்களுக்கு இவற்றினை அணிந்து செல்வது மதிப்புமிக்கதாகக் கருதப்படுகிறது. இதற்கெல்லாம் மேலாக பல்வேறு திரைப்பட நடிகைகளால் இவை விரும்பி அணியப்படுகின்றன.
# உலர் சலவை

யில் தயாரான ஒரு உலர் சலவை இயந்திரம் ]]
**உலர் சலவை** (Dry cleaning) என்பது தண்ணீரைப் பயன்படுத்தாமல் துணிகளை வேதிப்பொருட்களைக்கொண்டு சுத்தம் செய்யும் முறையாகும். பல கண்டுபிடிப்புகளைப்போல உலர் சலவையும் தற்செயலாகவே கண்டு பிடிக்கப்பட்டது. மண்ணெண்ணெயில் விழுந்த துணிகளில் உள்ள அழுக்குகளும், கறைகளும் காணாமல் போயின. இதைக்கண்டே உலர்சலவை எண்ணம் தோன்றியது. துணிகளில் அழுக்குப்படிவதற்குக் காரணம் எண்ணைப்பசைதான். உலர் சலவை செய்யும்போது துணிகளில் உள்ள எண்ணைப்பசை கரைக்கப்பட்டு அகற்றப்படுவதோடு அத்துடன் ஒட்டியுள்ள அழுக்கும் நீங்குகிறது. உலர்சலவை செய்ய பல நீர்மங்களைப் பயன்படுத்துகின்றனர். இவற்றில் **பெர்குளோரோ எதிலீன்** பரவலாகப் பயன்படுத்தப்படுகிறது. நவீன உலர் சலவை முறையை முதன் முதலில் பயன்படுத்தியவர் ஐக்கிய அமெரிக்காவைச்சேர்ந்த ஆப்பிரிக்க அமெரிக்கரான தாமஸ் எல் ஜென்னிங்ஸ் என்பவராவார். இவர் மார்ச் 3,1821 முதல் இம்முறையைக் கொண்டு துணிகளை உலர் சலவை செய்தார்.
# உலர் சலவை

## உலர்சலவை முறை

முதல் கட்டமாக உலர் சலவை இயந்திரத்தில் மினால் டர்பன்டைன் போன்ற பெட்ரோலியப் பொருளையும் துணியையும் போடுகின்றனர். 15-20 நிமிடங்கள் கழித்து துணிகள் சுத்தமாகி இருக்கும் மேலும் அழுக்குகள் இருந்தால் அவற்றை இரண்டாம் கட்டமாக அடையாளம் கண்டு, அது என்ன கறை என்பதை ஆராய்ந்து அதற்கேற்றபடி வெள்ளை பெட்ரோல், தின்னர் போன்ற பொருட்களை பயன்படுத்தி கறைகளை நீக்குகின்றனர்.
# தமிழ் முற்போக்குக் கூட்டணி

**தமிழ் முற்போக்கு கூட்டணி** (*Tamil Progress Alliance, TPA*) என்பது இலங்கையின் ஓர் அரசியல் கூட்டணி ஆகும். இலங்கையின் மத்திய, மேல், ஊவா, சபரகமுவா, வடமேல் மாகாணங்களில் வாழும் தமிழ் பேசும் மக்களை அரசியல் ரீதியாக பிரதிநிதித்துவம் செய்யும் அமைப்பாக செயற்படுகிறது. இக்கூட்டணி 2015 சூன் 3 ஆம் நாள் கொழும்பு நகரில் ஆரம்பிக்கப்பட்டது. இக்கூட்டணியின் தலைவர் சனநாயக மக்கள் முன்னணியின் தலைவர் மனோ கணேசன் ஆவார். அமைச்சர் பழனி திகாம்பரம், இராசாங்க அமைச்சர் வே. இராதாகிருஷ்ணன் ஆகியோர் பிரதித் தலைவர்கள் ஆவர்.
# தமிழ் முற்போக்குக் கூட்டணி

## கூட்டணி உறுப்புக் கட்சிகள்

- ஜனநாயக மக்கள் முன்னணி
- தொழிலாளர் தேசிய காங்கிரஸ்
- மலையக மக்கள் முன்னணி
# தமிழ் முற்போக்குக் கூட்டணி

## அரசியல் கோரிக்கைகள்

- பிரிபடாத இலங்கை என்ற ஒரே நாட்டு வரையறைக்குள் வட, கிழக்கு மாகாணங்களுக்கு வெளியே வாழும் தமிழ் மக்களின் அரசியல் கோரிக்கைகளை முன் வைத்தல்.
# மெர்லயன்

**மெர்லயன்** என்பது சிங்கத் தலையும் மீனின் உடலையும் கொண்ட ஒரு விலங்குச் சின்னம். மேனாட்டு மரபுச்சின்னவியலில் இவ்விலங்குச் சின்னம் காணப்படுவது உண்டு. சிங்கப்பூரின் நாட்டார் இலக்கியங்களிலோ, தொன்மங்களிலோ இவ்விலங்கு பற்றிய குறிப்புகள் கிடையா. எனினும் சிங்கப்பூரை விளம்பரம் செய்வதற்கான ஒரு அடையாளச் சின்னமாக இன்று இது பயன்பட்டு வருகிறது. முதன் முதலில் சிங்கப்பூர் சுற்றுலாச் சபையின் அடையாளமாகவே இது பயன்பட்டது.
# மெர்லயன்

## பெயர்

மெர்லயன் என்பது கடற்சிங்கம் என்னும் பொருள் தரும் ஆங்கிலச் சொல். மெர் (=கடல்), லயன் (= சிங்கம்) என்னும் இரு சொற்களின் சேர்க்கையால் உருவானது. சிங்கப்பூரில் பெயர்ப்பலகைகளில் எல்லா மொழிகளிலும் இச்சொல் பயன்படுவதால் சிங்கப்பூரின் அடையாளமான கடற்சிங்கத்தைக் குறிக்க மெர்லயன் என்ற சொல்லே இக்கட்டுரையில் பயன்படுத்தப்படுகிறது.
# மெர்லயன்

## சிங்கப்பூர் மெர்லயன்

இதன் உடற்பகுதியாகிய மீன், இக்குடியிருப்பு ஒரு மீனவக் குடியிருப்பாகத் தொடங்கியதைக் குறிக்கப் பயன்படுகிறது. அக்காலத்தில் இக்குடியிருப்புக்கு *தெமாசேக்* என்னும் யாவா மொழிப் பெயர் வழங்கியது. சிங்கத்தலை அதன் முதற் பெயரான *சிங்கபுரம்* என்பதைக் குறிக்கிறது.  
சிங்கப்பூர் சுற்றுலாச் சபையின் பயன்பாட்டுக்காக, நினைவுக் குழுவின் உறுப்பினரும், வான் கிளீஃப் கடல்வாழிகள் காட்சியகத்தின் பொறுப்பாளருமான அலெக் பிரேசர்-புரூணர் என்பார் இச்சின்னத்தை வடிவமைத்தார். இது 26 மார்ச் 1964 இலிருந்து 1997 வரை பயன்பாட்டில் இருந்தது. 1997ல் சிங்கப்பூர் சுற்றுலாச் சபை அதன் சின்னத்தை மாற்றிவிட்ட போதும், சுற்றுலாச் சபையின் சட்டம் அச்சின்னத்தைப் பாதுகாத்து வருகிறது. இதனால், அச் சின்னத்தைப் பயன்படுத்துவதற்குச் சுற்றுலாச் சபையின் அனுமதி பெறப்படவேண்டும். சுற்றுலாச் சபையின் அனுமதி பெற்ற நினைவுப் பொருட்களில் மெர்லயன் இடம்பெறுவதைக் காணலாம்.
# திருவலஞ்சுழி வெள்ளைவிநாயகர் கோயில்

**திருவலஞ்சுழி வெள்ளைவிநாயகர் கோயில்** அல்லது **சுவேத விநாயகர்** என்பது கும்பகோணம்-தஞ்சாவூர் இரயில் பாதையில், சுவாமிமலை நிலையத்திலிருந்து வடக்கே 1-கி. மீ. தூரத்தில் உள்ள திருவலஞ்சுழியில், கும்பகோணம்-தஞ்சை நெடுஞ்சாலையில் உள்ள திருவலஞ்சுழி வலஞ்சுழிநாதர் கோயில் வளாகத்தில் உள்ளது.
# திருவலஞ்சுழி வெள்ளைவிநாயகர் கோயில்

## சுவேத விநாயகர்

கணபதிப்பெருமானை வெள்ளை விநாயகராக ஆவாகித்து வழிபடுவது ஒரு மரபாகும். இதனைச் சுவேத விநாயகர் எனக் குறிப்பர். ‘சுவேத விநாயகர் கல்பம்‘ என்றொரு நூலும் உண்டு. இக்கோயில் வளாகத்தில் உள்ள சுவேத விநாயகர் ஆலயம் சோழர் காலத்திலேயே எடுக்கப்பெற்றுள்ளது.